Ο βραχόκηπος

Ο βραχόκηπος είναι μυθιστόρημα που έγραψε απευθείας στα Γαλλικά το 1936 στην Αίγινα ο Κρητικός συγγραφέας Νίκος Καζαντζάκης. Ο βραχόκηπος, ένας κήπος γυμνός, χωρίς δέντρα, λουλούδια και νερά, συμβολίζει την απελευθέρωση της ψυχής από ελπίδες και ψευδαισθήσεις.Ο βραχόκηπος. kazantzaki.gr. Ανακτήθηκε στις 14/02/2026. Όπως με το μυθιστόρημα Τόντα - Ράμπα (1929), το οποίο έγραψε επίσης απευθείας στα Γαλλικά, και τη Σοβιετική Ένωση, ο Καζαντζάκης θέλησε με το έργο του Ο βραχόκηπος να δώσει την πεμπτουσία από το ταξίδι του στην Άπω Ανατολή το 1935. Ο Παντελής Πρεβελάκης, στον πρόλογο που πρόταξε στη μετάφραση του έργου στα Ελληνικά το 1960, έγραψε ότι «... ο Καζαντζάκης ταξίδεψε στην Άπω Ανατολή έχοντας μέσα στην καρδιά του την Οδύσσεια και στην καρδιά της καρδιάς του την Ασκητική. (Για κείνους που γνωρίζουν λειψά τον Καζαντζάκη χρειάζεται ίσως να προσθέσω: η Ασκητική περιέχει την κοσμοθεωρία του, είναι η σύνοψη των ιδεών που ενσάρκωσε στο νέον Οδυσσέα).»Νίκος Καζαντζάκης. Ο βραχόκηπος. Μετάφραση και πρόλογος Παντελής Πρεβελάκης. Επιμέλεια και επίμετρο Πάτροκλος Σταύρου. Εκδόσεις Καζαντζάκη. Αθήνα. 2010. Πρώτη έκδοση Λευκωσία 1981. σελ. 9. ISBN 978-960-7948-34-2 Μέσα στο μυθιστόρημα Ο βραχόκηπος ο Κρητικός συγγραφέας έβαλε όλη περίπου την Ασκητική και χρησιμοποίησε και πολλά από τα άρθρα που είχε γράψει από το ταξίδι του στην Ιαπωνία.Νίκος Καζαντζάκης. Ο βραχόκηπος. Μετάφραση και πρόλογος Παντελής Πρεβελάκης. Επιμέλεια και επίμετρο Πάτροκλος Σταύρου. Εκδόσεις Καζαντζάκη. Αθήνα. 2010. Πρώτη έκδοση Λευκωσία 1981. σελ. 13. ISBN 978-960-7948-34-2

 Ιστορικό και μεταφράσεις 
Ο βραχόκηπος γράφτηκε για τον εκδότη Grethlein της Λειψίας, ο Γερμανός εκδότης το εγκωμίασε σε ένα του γράμμα, αλλά δεν μπόρεσε να το δημοσιεύσει κάτω από το ναζιστικό καθεστώς. Το έργο πρωτοκυκλοφόρησε μεταφρασμένο στην Ολλανδία το 1939 και στη Χιλή το 1941.Νίκος Καζαντζάκης. Ο βραχόκηπος. Μετάφραση και πρόλογος Παντελής Πρεβελάκης. Επιμέλεια και επίμετρο Πάτροκλος Σταύρου. Εκδόσεις Καζαντζάκη. Αθήνα. 2010. Πρώτη έκδοση Λευκωσία 1981. σελ. 246. ISBN 978-960-7948-34-2

Το μυθιστόρημα μεταφράστηκε στα Ελληνικά από τον Παντελή Πρεβελάκη το 1960, ενώ έχει μεταφραστεί ακόμη στα Ολλανδικά, στα Ισπανικά, στα Αγγλικά, στα Πορτογαλικά, στα Τουρκικά και στα Γερμανικά.

Ο Πάτροκλος Σταύρου ανέφερε ότι μετά το πολιτικό μυθιστόρημα Τόντα - Ράμπα των τεσσάρων ταξιδιών του Νίκου Καζαντζάκη στη Σοβιετική Ένωση και το πολιτικό-πνευματικό μυθιστόρημα Ο βραχόκηπος της πρώτης από τις δύο επισκέψεις του στην Κίνα και την Ιαπωνία, ο Καζαντζάκης ονειρευόταν ταξίδι και στην Ινδία για ανάλογο βιβλίο, για το οποίο είχε βρει και τίτλο: Felsenkloster (Μοναστήρι των βράχων), αλλά δεν κατάφερε να πραγματοποιήσει αυτά τα σχέδιά του.Νίκος Καζαντζάκης. Ο βραχόκηπος. Μετάφραση και πρόλογος Παντελής Πρεβελάκης. Επιμέλεια και επίμετρο Πάτροκλος Σταύρου. Εκδόσεις Καζαντζάκη. Αθήνα. 2010. Πρώτη έκδοση Λευκωσία 1981. σελ. 249. ISBN 978-960-7948-34-2

 Παραπομπές 

Κατηγορία:Μυθιστορήματα του Νίκου Καζαντζάκη